Siseaudiitorite Instituut

Siseaudiitorite Instituut (The Institute of Internal Auditors – IIA) on rahvusvaheline kutseliit, mis asutati 1941. aastal. Kutseliidu peakorter asub Ameerika Ühendriikides Floridas. IIA on siseauditi eriala ülemaailmne liit, tunnustatud autoriteet ja juht ning peamine koolitaja. Kutseliidu liikmed töötavad siseauditi, riskijuhtimise, juhtimise, sisekontrolli, infotehnoloogia auditi, hariduse ja turvalisuse valdkonnas.About The IIA. https://global.theiia.org/about/about-the-iia/Pages/About-The-Institute-of-Internal-Auditors.aspx

 Ajalugu 
Ajaloolased on siseauditi juured leidnud sajandeid enne meie ajaarvamist kui kaupmehed kontrollisid turule toodud teravilja koguseid. Suurem nõudlus siseaudiitorite järele tekkis 19. ja 20. sajandil kui ettevõtted hakkasid laienema. Seetõttu kasvas nõudlus juhtimissüsteemide järele. 1941. aastal anti välja esimene raamat siseauditi kohta, autoriks oli Victor Z. Brink.Samal ajal kaalus Põhja-Ameerika ettevõtte siseaudiitor John B. Thurston siseaudiitorite organisatsiooni loomist. Tema ja Robert B. Milne töötasid koos siseauditi komitees, mille moodustasid Edison Electric Institute ja Ameerika Gaasiliit. Nad leidsid, et siseauditi nõuetekohase tunnustamise viimiseni tuleb luua siseaudiitorite sõltumatu organisatsioon. Kui Brinki raamat Thurstoni tähelepanu köitis, said kolm meest kokku ja leidsid, et neid ühendab huvi siseauditi rolli edendada.
Brink, Milne, Thurston võtsid ühendust väikese siseauditi praktikute rühmaga Ameerika Ühendriikides, kes väljendasid huvi moodustada siseaudiitorite riiklik – isegi rahvusvaheline – organisatsioon. IIA asutamissertifikaat esitati 17. novembril 1941 ja vahetult enne esimest aastakoosolekut 9. detsembril 1941 New Yorgis East 39th Street 24 asuvas Williamsi klubis, võeti liikmeks 24 liiget. Thurston valiti IIA esimeseks presidendiks.
Liikmeskond kasvas kiiresti. Esimeselt 24 liikmelt tõusis see esimese aasta lõpuks 104-ni, viie aasta lõpuks 1018-ni. Aastaks 1957 oli liikmeskond laienenud 3700-ni, kellest 20 protsenti asus väljaspool Ameerika Ühendriike. Rohkem kui 70 aastat hiljem on IIA dünaamiline globaalne organisatsioon, millel on üle 185 000 liikme kogu maailmas.IIA missioon ja ajalugu. https://na.theiia.org/about-us/Pages/About-The-Institute-of-Internal-Auditors.aspx 

 Tegevus 
Siseaudiitorite Instituut määratleb oma eesmärgina siseauditi ülemaailmset juhtimist.IIA Missioon. https://global.theiia.org/about/about-the-iia/Pages/About-The-Institute-of-Internal-Auditors.aspx
Selleks IIA:
 propageerib ja edendab siseauditi spetsialistide ja nende organisatsioonide väärtusi
 pakub igakülgseid erialaseid haridus- ja arenguvõimalusi, standardeid ning muid kutsealaseid juhiseid ja sertifitseerimisprogramme
 uurib, levitab ja edendab siseauditialaseid teadmisi praktikutele ja sidusrühmade
 harib praktikuid siseauditi parimate praktikate osas
 koondab siseaudiitoreid kõikidest maadest informatsiooni ja kogemuste jagamiseks

IIA visioon: olla kutseühing, kus kõiki liikmeid ja töötajaid hinnatakse ning neil on võrdsed võimalused osalemiseks ja edukaks saamiseks ning mis võimaldab meil rahuldada meie kasvava ülemaailmse ja mitmekesise liikmeskonna vajadusi.IIA Diversity & Inclusion- mitmekesisus ja kaasatus https://web.archive.org/web/20210203190549/https://na.theiia.org/about-us/Pages/Diversity.aspx

 Akadeemilised suhted 
Siseaudiitorite Instituut tugevdab siseaudiitori ametit hariduse kaudu pakkudes selleks pühendunud personali ja vabatahtlike tuge. Elukutse arenedes on muutunud ka akadeemilise kogukonna vajadused ja nõudlus „siseauditiks valmis“ lõpetajate järele ning nende ärisse sisenemiseks. Selleks loodi akadeemilise teadlikkuse programm (Academic Awareness Program) ja siseauditi hariduse partnerlus (Internal Auditing Education Partnership – IAEP).
Akadeemilise teadlikkuse programm tunnustab ülikoolide pühendumuse ja jõupingutuse erinevat taset ning pakub seeläbi üliõpilastele teavet ja oskuste kogumit, mis on vajalik võimaldamaks neil valida erinevate karjäärivõimaluste vahel.
Siseauditi hariduspartnerlus kinnitab koolid, kes õpetavad siseauditi õppekava kraadiõppekava raames (bakalaureuse- või kraadiõppurid).Akadeemilised suhted. https://global.theiia.org/edu-events/Pages/Academic-Relations.aspx

 Akadeemilise teadlikkuse programmAkadeemilise Teadlikkuse Programmi ülevaade. https://global.theiia.org/edu-events/Pages/Academic-Relations-Resources-for-Educators.aspx 
Programm on mõeldud koolidele, kes soovivad, et IIA tunnustaks neid siseauditi õpetamise eest, kuid suudavad pakkuda vaid piiratud pühendumust. Programm loodi, et keskenduda nende koolide abistamisele soovis edendada siseauditit kui õpilaste karjäärivalikut. Selle kategooria koolide toetamiseks tunnustatakse järgmisi programme:
 Teadlikkuse suurendamine
 Siseauditi diplom
 Sissejuhatus elukutsesse

 Siseauditi hariduspartnerlus 
IAEP programm on suunatud õpilaste ettevalmistamisele teadmistega, mis võimaldab neil kohe pärast tööle asumist läbi viia siseauditeid. See programm loob aluse sertifitseeritud siseaudiitori (CIA) eksamiks valmistumise alustamiseks. Selle programmiga liitunud koolides õpetatakse õppekava IIA kinnitatud kraadiõppekava raames. Koolid on läbinud range taotlusprotsessi ja neid jälgib IIA Akadeemiliste Suhete Komisjon (ARC – Academic Relations Committee). IIA programmi edukust ülikoolides aitab tagada partnerlus kooli, kohaliku IIA Instituudi ja IIA vahel. Koolid töötavad akrediteerimise nimel, et näidata oma pühendumust kvaliteedile ja pidevale täiustamisel. Siseaudiitorite Instituut aktsepteerib akrediteeritavaid asutusi kinnituseks, et programmi kuulumise staatust taotlevad koolid täidavad asjakohaseid eesmärke, peavad kinni kõrgetest kvaliteedistandarditest, pakuvad kvaliteetseid haridusmeetodeid ja õpetajaid, tagavad üliõpilaste ja õppejõudude piisava suhtlemise ning toodavad oma erialal pädevaid lõpetajaid.IAEP programmide ülevaade. https://global.theiia.org/edu-events/Pages/Internal-Auditing-Education-Partnership-Program.aspx

 Siseauditi hariduspartnerluse programmides osalevad koolid 
Koolidel peavad edu saavutamiseks olema vajalikud võimalused ja ressursid. Siseauditi õppekavade välja töötamisel teevad koolid tihedat koostööd Siseaudiitorite Instituudiga. Liikmeskoolide edu näitab teistele ülikoolidele, et antav haridus on pühendumist väärt. Siseauditi Hariduse Partnerluse programmi nõuded ja tegevusraamistik töötati välja selleks, et anda juhiseid olemasolevatele koolidele ja koolidele, kes kavatsevad programmi rakendada. Kooli programmi jätkusuutlikkusel on igal partneril oma roll. Siseaudiitorite Instituudi Akadeemiliste Suhete Komisjon vaatab igal aastal kaks korda läbi programmi liikmeks astumisest huvitatud koolide taotlused. Taotluste läbivaatamisel kaalutakse koole:
 kes on äriringkonnas tunnustatud ja kvaliteetsed koolid, kust värvata siseauditi talente 
 kellel on suur potentsiaal ja soov saada siseauditi hariduse liidriks 
 kes teevad koostööd kohaliku IIA Instituudiga programmi edukuse saavutamiseks  
 kes jälgivad programmi kriteeriume 
 kes pakuvad programmile kooli administratsiooni tuge 
Siseauditi hariduspartnerluse programmi kategooriad. Programmis osalevad kuuluvad kolme kategooria koolid:
 Siseauditi tipptaseme keskused (Centers for Internal Auditing Excellence (Centers)) – siseauditi õppekava õpetamine kolledži või ülikooli kraadi raames. Koosneb vähemalt neljast siseauditi kutsealaga seotud kursusest. Tunnustatakse programmi kvaliteeti, jätkusuutlikkust, lõpetanud õpilaste arvu ning programmi pikaealisust.
 Põhjalik siseauditi programm (Comprehensive Internal Auditing Program (Comprehensive)) – siseauditi õppekava õpetamine kolledži või ülikooli kraadi raames. Koosneb vähemalt kolmest siseauditi kutsealaga seotud kursusest.
 Siseauditi sihtasutuse programm (Internal Auditing Foundation Program (Foundation)) – programmi vastu võetud koolid, kes on vähemalt ühe aasta jooksul õpetanud vähemalt kahte siseauditi kursust.

 Siseaudiitorite Instituudi väljastatavad sertifikaadid 
 CIA sertifikaat – Certified Internal Auditor (CIA) Certification
Sertifitseeritud siseaudiitor on ülemaailmselt tunnustatud kvalifikatsioon, mis annab kindla aluse siseauditi karjäärile. Sertifikaadi raames saadakse teadmised siseauditi teooriast, rahvusvahelistest standarditest, siseauditi töövõtu kavandamisest ja teostamisest. Tutvutakse sisekontrolli, riski, valitsemise ja tehnoloogia mõisteid.https://global.theiia.org/certification/CIA-Certification/Pages/CIA-Certification.aspx
 CRMA sertifikaat – Certification in Risk Management Assurance
Sertifikaat on mõeldud siseaudiitoritele ja riskijuhtimise spetsialistidele, kes pakuvad riskikindlust, juhtimist, kvaliteedi tagamist või kontrollivad enesehindamist.https://global.theiia.org/certification/crma-certification/Pages/CRMA-Certification.aspx
 QIAL kvalifikatsioon – Qualification in Internal Audit Leadership
Diplomeeritud siseaudiitoritel on võimalus omandada uus siseauditi juhtimisoskuste kvalifikatsioon, läbides ettekande/vestluse vormis hindamise.https://global.theiia.org/qial/Pages/Qualification-in-Internal-Audit-Leadership.aspx

 Viited 

Kategooria:Auditeerimine
Kategooria:Organisatsioonid